|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO**  **ZA UPRAVU I FINANSIJE/FINANCIJE** | **СКУПШТИНА**  **КОМИСИЈА**  **ЗА УПРАВУ У ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Broj: 01.8-13-451/23

Brčko, 2. 2. 2023. godine

Na osnovu članova 40 i 54 Poslovnika o radu Skupštine Brčko distrikta BiH — prečišćeni tekst („Službeni glasnik Brčko distrikta BiH“, brojevi: 54/18, 17/20 i 24/20), a u skladu s članovima 31 i 32 Zakona o izvršenju budžeta Brčko distrikta Bosne i Hercegovine za 2023. godinu (Službeni glasnik Brčko distrikta BiH, broj 48/22), Komisija za upravu i finansije Skupštine Brčko distrikta BiH na­­­ 42. redovnoj sjednici održanoj 2. 2. 2023. godine, donosi:

ODLUKU

o načinu raspodjele sredstava za dodjelu donacija predsjednika Skupštine Brčko distrikta BiH

**Član 1**

**(Predmet)**

Ovom odlukom utvrđuju se nadležnost za raspodjelu sredstava donacija predsjednika Skupštine Brčko distrikta BiH kao jednokratne pomoći fizičkim licima i udruženjima i fondacijama, kao i sponzorstva, program utroška sredstava, kriteriji za dodjelu donacija, komisija, način dodjele, odluka o dodjeli donacije, izvještavanje, neprihvatljivi troškovi i obrasci koji su sastavni dio ove odluke.

**Član 2**

**(Nadležnost za dodjelu sredstava)**

Donacije za jednokratne pomoći i sponzorstva dodjeljuje predsjednik Skupštine Brčko distrikta BiH (u daljnjem tekstu: predsjednik), odlukom, na osnovu programa utroška sredstava koji usvoji Komisija za upravu i finansije (u daljnjem tekstu: program).

**Član 3**

**(Program utroška sredstava)**

1. Raspodjela sredstava donacija utvrđuje se programom koji na prijedlog predsjednika donosi skupštinska Komisija za upravu i finansije.
2. Obavezni elementi programa utroška sredstava su:

a) naziv programa;

b) pravni osnov dodjele sredstava;

c) način dodjele sredstava;

d) svrha programa utroška;

e) kriteriji za raspodjelu sredstava;

f) visina sredstava;

g) namjena sredstava;

h) izvori sredstava;

i) naziv korisnika sredstava;

j) rok u kojem sredstva moraju biti utrošena;

k) način i kontrola utroška sredstava;

l) način i rok izvještavanja o utrošku primljenih sredstava,

m) postupanje s dodijeljenim sredstvima koja nisu utrošena u propisanim rokovima.

1. Sredstva donacija ne mogu se dodjeljivati prije usvajanja programa utroška sredstava.

**Član 4**

**(Kriteriji za dodjelu donacija fizičkim licima)**

1. Donacija se može dodijeliti fizičkim licima:
2. koja se nalaze u stanju socijalne potrebe,
3. za potrebe liječenja,
4. kao pomoć učenicima i studentima,
5. koji svojim radom djeluju u oblastima kulturnog, sportskog, naučnog ili drugog stvaralaštva.
6. Socijalnom potrebom u smislu ove odluke smatra se trajno ili privremeno stanje u kome se nalazi određeno lice ili porodica prouzrokovano elementarnom nesrećom, opštom ekonomskom krizom, psihofizičkim stanjem pojedinca ili drugim razlozima koji se ne mogu otkloniti bez pomoći zajednice.
7. Fizička lica iz stava 1 ovog člana dužna su uz zahtjev (na propisanom obrascu br. 1) priložiti dokaz iz koga proizilazi da ispunjavaju uslove za dodjelu donacije i potvrdu banke o žiroračunu.

Član 5

(Kriteriji za dodjelu donacija udruženjima i fondacijama)

(1) Donacija udruženju i fondaciji se može dodijeliti:

a) kulturnim, sportskim, naučnim, zdravstvenim i drugim udruženjima i fondacijama za realizaciju planiranih aktivnosti, te za sponzorstva odnosno pokroviteljstva, čiji rezultati i rad promovišu ugled Distrikta i

b) drugim organizacijama, udruženjima i fondacijama za čiji rad predsjednik procijeni da je od značaja i važnosti za interese Distrikta.

(2) Podnosilac zahtjeva obavezno uz zahtjev (na propisanom obrascu br. 2) prilaže:

1. aktuelni izvod iz sudskog registra koji nije stariji od 30 dana;
2. kopiju potvrde o registraciji izdatu od nadležnog organa;
3. plan i program rada za 2023. godinu;
4. karton deponovanih potpisa ili potvrdu banke o broju tekućeg računa kod koje podnosilac zahtjeva ima otvoren račun;
5. uvjerenje, potvrdu, priznanje ili bilo koji drugi dokaz iz kojeg proizilazi da podnosilac zahtjeva ispunjava uslove iz stava 1 ovog člana;
6. potpisanu i ovjerenu izjavu o namjenski utrošenim sredstvima iz prethodne godine

(na propisanom obrascu br. 3);

1. potpisanu i ovjerenu izjavu da za istu svrhu i namjenu nisu dobijena sredstva niti podnesen zahtjev za dodjelu istih ni od jednog drugog budžetskog korisnika u tekućoj godini (na propisanom obrascu br. 4).

**Član 6 (Komisija)**

1. Predsjednik imenuje komisiju za razmatranje zahtjeva, kontrolu i praćenje izvršenja sredstava donacija i kontrolu izvještaja o utrošku sredstava donacija dodijeljenih prethodne godine s ciljem provjere da li je za sredstva dobijena u prethodnoj godini podnesen izvještaj u skladu s rokom propisanim Zakonom o izvršenju budžeta Brčko distrikta BiH za 2022. godinu i da li su ista utrošena u skladu s traženom namjenom.
2. Komisija iz stava 1 ovog člana će raditi izvan radnog vremena.

**Član 7**

**(Način dodjele)**

1. Komisija iz člana 6 ove odluke dostavlja predsjedniku zapisnik o ispunjenosti uslova propisanih ovom odlukom.
2. Predsjednik pismeno potvrđuje izbor korisnika, te zapisnik iz stava 1 ovog člana dostavlja Sektoru za administrativno-finansijske poslove radi sačinjavanja odluke i dostavljanja iste predsjedniku na potpis.

**Član 8**

**(Iznosi donacija)**

1. Donacija fizičkim licima ne može biti veća od 500,00 KM.
2. Donacija udruženjima i fondacijama ne može biti veća od 7.000,00 KM.
3. Iznos donacije je maksimalni iznos dodijeljen korisniku u jednoj fiskalnoj godini.

**Član 9**

**(Izvještavanje)**

1. Udruženja i fondacije kojima su dodijeljena sredstva donacija dužna su predsjedniku Skupštine dostaviti izvještaj o namjenskom utrošku sredstava u roku od 30 dana od dana okončanja projekta odnosno programa.
2. Udruženja i fondacije kojima su dodijeljena sredstva donacija koja se ne odnose na projekte, odnosno programe dužni su podnijeti izvještaj o namjenskom utrošku sredstava dodijeljenih u prethodnoj godini do dana podnošenja zahtjeva za nova sredstva, a najkasnije do 30. septembra tekuće godine za prethodnu godinu.
3. Izvještaj o utrošku sredstava sastoji se od tekstualnog i finansijskog dijela.
4. Tekstualni dio izvještaja o utrošku sredstava podnosi se na propisanom obrascu koji je u prilogu ove odluke (Obrazac br. 5).
5. Finansijski dio izvještaja o utrošku sredstava sastoji se od kopija originalnih računa s pratećim otpremnicama i drugih propisanih računovodstvenih isprava, kao i kopija izvoda iz banke na kojima su vidljive promjene stanja po osnovu priloženih računa, virmana ili blagajničkih isplata kao dokaza da su plaćanja izvršena.
6. Udruženje i fondacija je dužno da čuva originalnu finansijsku dokumentaciju, te da je u slučaju potrebe, učini dostupnom za razmatranje i kontrolu od strane Komisije iz člana 6 ove odluke, bilo kog drugog lica koje ovlasti predsjednik Skupštine ili bilo kog drugog zakonom ovlaštenog organa.
7. Ukoliko udruženje ili fondacija ne dostavi izvještaj o utrošku sredstava i ne opravda dodijeljena sredstva u rokovima propisanim stavovima 1 i 2 ovog člana predsjednik Skupštine će zatražiti povrat cjelokupnog iznosa dodijeljenih sredstava na Jedinstveni račun trezora Brčko distrikta Bosne i Hercegovine u roku od 30 dana od dana kada se pisanim putem zatraži povrat sredstava, u suprotnom se pokreće postupak pred nadležnim organom protiv udruženja ili fondacije koje nije opravdalo dodijeljena sredstva.
8. Udruženja i fondacije koji su korisnici donacije, mogu, uz opravdan razlog, odstupiti od planirane namjene utroška sredstava u maksimalnom procentu od 15 %, s tim da ukupno dobijeni iznos donacije mora biti utrošen namjenski.

**Član 10**

**(Neprihvatljivi troškovi)**

Neprihvatljivi troškovi su izdaci za električnu energiju, telefonske usluge, usluge snabdijevanja vodom, kanalizacione usluge, usluge odvoza smeća, računovodstvene usluge, bankarske provizije, troškovi zakupa poslovnog prostora i troškovi za kapitalna ulaganja.

**Član 11**

**(Nadležnost za kontrolu izvještaja o utrošku sredstava)**

1. Kontrola izvještaja o utrošku sredstava donacija je u nadležnosti Komisije iz člana 6 ove odluke.
2. Komisija će vršiti kontrolu izvještaja o utrošku sredstava na osnovu dostavljene dokumentacije, a po potrebi, u svrhu odlučivanja o opravdanosti utrošenih sredstava može tražiti dodatnu dokumentaciju, te vršiti kontrolu na terenu.
3. O izvršenoj kontroli Komisija iz stava 1 ovog člana će sačiniti izvještaj koji će dostaviti predsjedniku Skupštine i Sektoru za administrativno-finansijske poslove

**Član 12**

**(Evidencije)**

1. Sektor za administrativno-finansijske poslove Stručne službe Skupštine vodi evidencije korisnika donacija koju predsjednik Skupštine dodjeljuje fizičkim licima, udruženjima i fondacijama.
2. Evidencije iz stava 1 ovog člana čini evidencija o dodijeljenim donacijama fizičkim licima i evidencija o dodijeljenim donacijama udruženjima i fondacijama.
3. Evidencija iz stava 1 ovog člana sastoji se od najmanje sljedećih podataka:
4. ime i prezime/naziv korisnika koji je u tekućoj godini bio korisnik donacije;
5. naziv, broj i datum odluke o dodjeli donacije;
6. iznos donacije;
7. namjena korištenja donacije;
8. izvještaj o utrošku sredstava (datum podnošenja izvještaja, podatak kontroli izvještaja na osnovu izvještaja iz člana 11 stava 3 ove odluke).

**Član 13**

**(Obrasci)**

Obrasci iz člana 4 stava 3, člana 5 stava 2 i člana 9 stava 4 ove odluke su sastavni dio ove odluke i čine ga:

1. ANEKS I – Obrazac broj 1 – Zahtjev za dodjelu donacije fizičkim licima;
2. ANEKS II – Obrazac broj 2 – Zahtjev za dodjelu donacije udruženjima i fondacijama;
3. ANEKS III – Obrazac broj 3 – Izjava podnosioca zahtjeva o namjenskom utrošku sredstava donacije;
4. ANEKS IV – Obrazac broj 4 – Izjava podnosioca zahtjeva da za istu svrhu nije dobio donaciju niti aplicirao za dodjelu iste ni od jednog drugog budžetskog korisnika;
5. ANEKS V - Obrazac broj 5 - Tekstualni dio izvještaja o utrošku sredstava.

Član 14

(Realizacija odluka)

1. Za realizaciju odluka predsjednika Skupštine zadužuje se Stručna služba Skupštine i Direkcija za finansije.
2. Stručna služba Skupštine će voditi evidenciju o utrošku i raspoloživosti sredstava donacija, o čemu će izvještavati predsjednika Skupštine.

**Član 15**

**(Stupanje na snagu)**

Ova odluka stupa na snagu danom donošenja i objavit će se u Službenom glasniku Brčko distrikta BiH.

**P R E D S J E D A V A J U Ć I**

**KOMISIJE ZA UPRAVU I FINANSIJE**

**S e a d S o f t i ć**

**Aneks I - Obrazac broj 1**

**Zahtjev za dodjelu donacije fizičkim licima**

|  |  |
| --- | --- |
| **Kome se podnosi zahtjev** | **Predsjedniku Skupštine Brčko distrikta BiH** |
| **Ime i prezime podnosioca zahtjeva** |  |
| Adresa |  |
| Kontakt telefon/Adresa elektronske e-pošte |  |
| Broj tekućeg računa i naziv banke |  |
| **Opis namjene sredstava za koju se podnosi zahtjev za donaciju:** | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
| **Ukupan iznos potrebnih sredstava** |  |

Datum: \_\_\_\_\_\_\_\_\_\_\_\_\_\_\_\_ Potpis podnosioca zahtjeva

**\_\_\_\_**\_\_\_\_\_\_\_\_\_\_\_\_\_\_\_\_\_\_\_

**Aneks II - Obrazac 2**

**Zahtjev za dodjelu donacija udruženjima i fondacijama**

|  |  |  |
| --- | --- | --- |
| **Naziv udruženja/fondacije** |  | |
| **Podnosilac zahtjeva /Ovlašteno lice** |  | |
| Adresa sjedišta udruženja/fondacije |  | |
| Kontakt telefon/e-mail |  | |
| Ukupan broj članova udruženja/fondacije |  | |
| **Opis namjene sredstava za koju se podnosi zahtjev za donaciju:** | | |
| **Ukupan iznos potrebnih sredstava** |  | |
| **Specifikacija troškova** | **Naziv troška** | **Iznos sredstava koji će se utrošiti** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| Spisak priložene dokumentacije kojom se dokazuje ispunjenost kriterija definisanih odlukom |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Datum: \_\_\_\_\_\_\_\_\_\_\_\_\_\_\_\_ Potpis ovlaštenog lica

**M.P.** \_\_\_\_\_\_\_\_\_\_\_\_\_\_\_\_\_\_\_

**ANEKS III – Obrazac broj 3**

**Izjava**

**podnosioca zahtjeva o namjenskom utrošku sredstava donacije**

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Ime i prezime)*, s ličnom kartom broj: \_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika udruženja/fondacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Navesti položaj, naziv udruženja/fondacije)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ *(Grad/Opština)*, na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Ulica i broj)*, kao podnosilac zahtjeva za dodjelu donacije koju dodjeljuje predsjednik Skupštine Brčko distrikta BiH u postupku raspodjele sredstava predviđenih za donacije u Budžetu Brčko distrikta BiH za 2023. godinu, pod punom materijalnom i krivičnom odgovornošću:

**I Z J A V LJ U J E M**

Udruženje/Fondacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koje predstavljam je namjenski utrošilo sredstva koja su mu dodijeljena od budžetskih korisnika iz budžeta Brčko distrikta BiH prethodne godine za realizaciju programa, projekata i aktivnosti.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i datum davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog organa:

\_\_\_\_\_\_\_\_\_\_\_\_\_\_\_\_\_\_\_\_ M.P.

**Aneks IV – Obrazac 4**

**Izjava**

podnosioca zahtjeva da za istu svrhu nije dobio donaciju niti aplicirao za dodjelu iste ni od jednog drugog budžetskog korisnika

Ja, nižepotpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Ime i prezime)*, s ličnom kartom broj: \_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika udruženja/fondacije \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Navesti položaj, naziv udruženja)*, ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_, čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_ *(Grad/Opština)*, na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Ulica i broj)*, kao podnosilac zahtjeva za dodjelu donacije koju dodjeljuje predsjednik Skupštine Brčko distrikta BiH u postupku raspodjele sredstava predviđenih za donacije u Budžetu Brčko distrikta BiH za 2023. godinu, pod punom materijalnom i krivičnom odgovornošću:

**I Z J A V LJ U J E M**

Udruženje/Fondacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koje predstavljam nije za namjenu za koju podnosi zahtjev za dodjelu donacije predsjedniku dobilo iz tekućeg budžeta sredstva, niti apliciralo za dodjelu iste ni od jednog budžetskog korisnika.

Izjavu dao:

\_\_\_\_\_\_\_\_\_\_\_\_\_\_\_\_\_\_\_\_

Mjesto i datum davanja izjave:

\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog organa:

\_\_\_\_\_\_\_\_\_\_\_\_\_\_\_\_\_\_\_\_ M.P.

**Aneks V - Obrazac broj 5**

Tekstualni dio izvještaja o utrošku sredstava donacija

|  |  |  |
| --- | --- | --- |
| **Kome se podnosi izvještaj** | **Predsjedniku Skupštine Brčko distrikta BiH** | |
| **Naziv udruženja/fondacije** |  | |
| **Podnosilac izvještaja/Ovlašteno lice** |  | |
| Adresa |  | |
| Kontakt telefon/E-mail |  | |
| Broj i datum odluke o odobravanju isplate novčanih sredstava |  | |
| **Ukupan iznos dodijeljenih sredstava** |  | |
| **Ukupan iznos utrošenih sredstava** |  | |
| **Specifikacija troškova** | **Naziv troška** | **Iznos utrošenih sredstava** |
|  |  |
|  |  |
|  |  |
|  |  |
|  |  |
| **Spisak priložene dokumentacije** Kao prilog ovom izvještaju potrebno je dostaviti kopije računa, ugovora, odluka i druge dokumentacije na osnovu koje su vršena plaćanja, kao i kopije izvoda iz banke, virmana ili blagajničkih isplata kao dokaza da je plaćanje izvršeno. |  |  |
|  |  |
|  |  |
|  |  |
|  |  |
|  |  |

Datum: \_\_\_\_\_\_\_\_\_\_\_\_\_\_\_\_ Potpis ovlaštenog lica

**M.P.** \_\_\_\_\_\_\_\_\_\_\_\_\_\_\_\_\_\_\_